Om jordfundne Fugle fra Danmark. 
Af 
Herluf Winge . 
Med Tavle I. 
Jordfundne Knogler af Fugle ere i Mængde bragte for Dagen 
i Danmark, men kun fra de yngste Jordlag. Fra Istiden eller 
fra den allernærmest efterfølgende Tid foreligger endnu kun et Par 
Knogler, der lade sig sikkert bestemme. Først fra Stenalderen 
blive Fundene rige. Det er den Ældre Stenalders Kjøkken- 
møddinger, der have givet den aldeles overvejende Mængde af de 
Fugle-Knogler, der ere fundne i Landet; Fundene stamme dels fra 
Slutningen af den Tid, da Fyrren var fremherskende Skovtræ, dels fra 
Egens Tid; de ældste Fund menes at skrive sig fra 4de eller 3dje 
Tusindaar før Christi Fødsel. Fra Yngre Stenalder, da Jagt 
ikke mere var den vigtigste Næringsvej, ere Fundene færre; dels 
er det Levninger af spiste Fugle fra Affaldsdynger, dels Knogler 
tildannede som Redskaber fundne samme Steder eller nedlagte i 
Grave. I Yngre Stenalders Grave er der ogsaa fundet enkelte 
Knogler af Fugle, der sikkert i senere Tid enten selv ere smuttede 
ind i Stenkamrene gjennem en eller anden Sprække eller ere slæbte 
derind af Ræve. Fra Bronzealderen haves kun et enkelt tvivl¬ 
somt Fund, fra en Boplads. Fra Jernalderen foreligge derimod 
flere Knogler af vilde Fugle og af tamme Høns fundne i Affalds¬ 
dynger, foruden brændte Knogler af Høns fundne i Urner i Grave 
sammen med brændte Menneske-Ben. Fra Middelalderen og 
